
Et  Principspørgsmaal 

af  Harrison   R.   Merrill.      


FORFATTEREN 

Kirken  mistede  en  af 
sine  dygtigste  Skriben- 
ter, da  Ældste  Harri- 
son R.  Merrill,  Forfat- 
teren af  den  foreliggen- 
de Novelle,  afgik  ved 
Døden  den  20.  August 
1938.  Ved  sin  Død' var 
han  Leder  af  Fakulte- 
tet for  Folkeuniversi- 
tets forelæsninger  ved 
Brigham  Young  Univer- 
sitetet i  Utah.  Før  den- 
ne Tid  var  han  Chef- 
redaktør for  »Improve- 
ment  Era«.  »Et  Prin- 
cipsspørgsmaal«  var  et 
af  de  seneste  Arbejder 
fra  hans  Haand,  og  Læ- 
serne vil  glæde  sig 
over  den  lette  Stil  og 
det  kraftige  Budskab, 
den  bringer  hele  Men- 
neskeheden. Ældste 
Merrill  gør  Personerne 
i  Fortællingen  levende. 


Gilbert  Shane  rystede 
]>aa  Hovedet. 

»Nej,  og  det  nej  er  ende- 
ligt,« sagde  han.  »Jeg  kan 
ikke  gøre  det,  Mc  Qnarry, 
og  det  er  alt,  hvad  jeg  kan 
sige  dertil.  Det  er  en  ufor- 
tjent Gevinst.« 

Mc  Quarrys  Latter  vat- 
fuld  af  Sarkasme  og  syn- 
tes besluttet  paa  at  tage 
Gilbert  Shanes  pludselige 
Ædelmodighed  ved  Næsen. 
»Her  er  Chancen.  Vi  har 
faaet  et  Praj  om,  at  disse 
Aktier  vil  stige  i  næste 
Uge.  Det  er  saa  sikkert 
som  noget.  Og  vi  ved,  hvem 
der  ejer  de  eneste  her  i 
Byen,  og  vi  ved  tilmed,  at 
hun  gerne  vil  sælge  dem. 
Hvorfor  saa  ikke  købe?  — 
Hvad  forkert  er  der  i  det?« 
»O,  det  vil  jeg  ikke  dis- 
kutere med  Dem.«  Shane 
rejste  sig  og  gik  hen  til 
Kontorets  Vindue,  hvorfra  der  var  en  glimrende  Udsigt  til 
den  travle  Hovedgade.  »Det  er  et  Principspørgsmaal,  tæn- 
ker jeg.« 

Det  var  en  af  disse  Junidage,  som  Digterne  priser  i  Sang. 
Gilbert  Shane  sad  ved  Skrænten  af  en  bred  og  roligt  forbi- 
glidende  Aa  med  Medestang  og  Kurv  og  lod  nu  og  da 
Stangen  foretage  smaa  Ryk  i  det  klare  og  gennemsigtige 
Vand. 

Han  stoppede  op  ved  en  Krusning  for  nøjere  at  studere 
de  blaa  Dybder,  da  han  fik  Øje  paa  en  Sildestime  under  en 
Banke.  Erindringer  fra  hans  Barndom  strømmede  ind  over 
ham,  da  han  satte  Stangen  fra  sig  og  lænede  sig  langt  ud 
over  Bredden  for  at  faa  fat  i  en  Pilekvist.  Han  vilde  prøve 
paa  at  fange  nogle  af  de  hvide,  blanke  Fisk,  som  han  plej- 
ede at  gøre. 

Da  han  lænede  sig  ud,  gled  hans  Fod  og  han   tumlede 

hovedkuls  ned  mod  del  smilende  Vand.  !  sin  Iver  efter  al 
forhindre  at  falde  i  Vandel  tabte  han  sin  Kniv,  der  slyn- 
gedes ned  gennem  det  bla'a  Vand  og  laa  som  en  Perle  paa 
Bunden. 

»Hvad  er  der  sket?« 

Medens  Vckscllercren  prøvede  at  faa  fastere  Grund  un- 
der Fødderne,  stod  han  pludseligt  Ansigt  til  Ansigt  med 
en  solbrændt  ung  Dreng,  der  havde  nærmet  sig,  da  han 
havde  travlt  med  Kvistene. 

»Tabt  Kniven,«  mumlede  Vekscllercren.  »Det  var  endda 
saadan  en  god  Kniv  —  den  har  kostet  15  Kroner.« 

Drengen  fløjtede. 

»Det  var  vel  nok  en  Kniv!  Kan  du  se  den?« 

»Ja.  Jeg  vil  give  dig  en  Krone,  hvis  du  kan  faa  fat  i 
den.« 

»Jeg  skal  nok  faa  fat  i  den,  og  det  koster  ikke  noget,« 
svarede  Drengen. 

»Jamen,  jeg  vil  have  Lov  til  at  betale.«  Veksellereren 
mente  det  alvorligt  og  var  ydermere  interesseret  i  den  unge 
Knøs. 

»Saa  lader  vi  det  være  derved.  Jeg  henter  den  op  for  en 
Krone;  ingen  Kniv,  ingen  Krone.  Er  det  en  Aftale?« 

Shane  nikkede  og  følte  en  lille  Smule  Misundelse,  me- 
dens han  saa  Drengen  tage  Tøjet  af  sig  og  kravle  ud  paa 
Grenene,  som  næsten  berørte  Vandet.  I  hans  lille  Person 
var  Ungdom,  Sundhed  og  Sandhed  samlet  i  eet. 

»Jeg  kan  se  den,«  raabte  Drengen.  »Vent  blot  og  se.« 

Hans  smidige  Krop  skød  som  en  Pil  gennem  Vandet  ned 
til  det  Sted,  hvor  Kniven  laa.  Shane  saa,  at  han  lavede  en 
smuk  Vending  og  skød  op  til  Vandets  Overflade.  Med  lan- 
ge, trænede  Tag  svømmede  han  hen  til  Bredden  og  rakte 
Ejeren  Kniven. 

Shane  stak  Haanden  i  Lommen  og  tog  en  Mønt  op. 

»Her,«  sagde  han,  »den  Opvisning  var  en  Krone  værd.« 
Han  gav  Drengen  en  Tokrone. 

Drengen  rystede  paa  Hovedet.  »Nej,«  sagde  han.  »Vi  blev 
enige  om  en  Krone.  Jeg  kan  ikke  tage  imod  to.  Hvis  De 
ikke  har  en  Krone,  saa  gør  det  heller  ikke  noget.  Jeg  vilde 
have  gjort  det  for  ingenting  alligevel.« 

Shane  saa  paa  Drengen;  der  var  kommet  noget  forklaret 
i  hans  Øjne,  da  han  saa  Drengens  Skjorte  og  tarvelige  Paa- 
klædning. 

»Hvorfor  vil  du  ikke  tage  imod  Tokronen,«  spurgte  han 
nysgerrigt. 

»Det  er  selve  Princippet,«  svarede  Drengen  med  en  gam- 
melklog Stemme. 

»Sig  mig  engang,  hvad  Princip  taler  du  egentlig  om?« 
spurgte  Shane  interesseret. 

»Jeg  taler  om  Princippet  at  faa  noget  for  ingenting.  Det 
er  en  Vane  ligesom  andre  Vaner.  Naar  man  faar  noget  for 
intet,  saa  ønsker  man  at  fortsætte  i  den  samme  Dur  —  saa- 
dan  bliver  det  blot  ved.  Det  vil  ikke  vare  længe,  førend  han 
er  en  Tyv,  og  Tyve  kan  aldrig  blive  lykkelige.  De  kan  blive 
rige,  men  aldrig  lykkelige.  Jeg  vil  hellere  have  Lykke  end 
Penge.  Nej,  Herr,  det  er  en  Krone  eller  intet.« 

Shane  fandt  en  Krone.  »Tag  da  saa  den,«  sagde  han. 
Han  lagde  Kronen  i  Drengens  Haand.  »Sig  mig,  min  Ven, 
hvad  hedder  du?  Jeg  kunde  godt  lide  at  lære  dig  at 
kende.« 

»Jeg  hedder  Kelly,«  sagde  han,  med  sine  blaa  Øjne  fæ- 
stet paa  Shane. 

»Jeg  tror,  du  skal  hedde  »Princip  Kelly,«  svarede  Shane, 
idet  han  næsten  ærbødigt  gav  ham  Haanden. 


»Nej,  Mc  Quarry,«  svarede  Shane,  »Fru  Marston  burde 
være  under  vor  Beskyttelse,  ikke  bedrages  —  det  er  et 
Principspørgsmaal.  Ved  De,  Mc  Quarry,  jeg  har  bestemt 
mig  til  at  søge  efter  en  lille  Smule  Lykke  i  Stedet  for  en 
hel  Masse  Penge.« 

»Gilbert  Shane,  De  taler  som  en  Taabe.  Naar  De  bliver 
Dem  selv  igen,  kommer  jeg  tilbage.« 

Han  smældede  Kontordøren  i,  da  han  bogstavelig  talt 
løb  gennem  den. 


Det  var  sent  paa  Eftermiddagen,  da  Gilbert  Shane  styre- 
de sin  Vogn  op  ad  en  lille  Sti  til  et  lille  Hus,  omgivet  af 
Træer.  Han  bankede  paa  Døren.  En  midaldrende  Kvinde 
kom  til  Døren. 

»Er  det  Fru  Kelly?«  Hun  nikkede.  »Har  De  en  Søn?  Jeg 
traf  en  ung  Dreng  her  i  Nærheden  i  sidste  Uge,  og  jeg 
kunde  godt  lide  at  tale  med  ham.« 

Hendes  Ansigt  straalede.  »Det  maa  være  William,«  ud- 
brød hun. 

»Hvordan  har  han  det  egentlig  med  Penge?  Har  han 
mange?« 

Taarer  fyldte  de  blaa  Øjne,  der  lignede  Drengens  meget. 

»Nej,  nej.  Her  i  Huset  er  der  knapt  med  Penge,  men  vi 
klarer  os.  William  bringer  alt  det  hjem,  han  kan  tjene,  og 
bruger  ikke  en  Øre  paa  sig  selv,  undtagen  en  lille  Smule 
til  Vandfarve.  William  vil  blive  Maler  engang,  forstaar  De. 

—  Jeg  er  da  en  daarlig  Værtinde,«  udbrød  hun.  »Vil  De 
ikke  være  saa  venlig  at  komme  indenfor,  Herr?« 

Hun  traadte  til  Side  og  lod  ham  gaa  ind  i  Huset.  Et  Blik 
var  nok  til  at  overbevise  Shane  om,  at  Hjemmet  var  yderst 
propert,  selv  om  det  var  tarveligt  møbleret. 

I  samme  Øjeblik  hørtes  munter  Fløjten  fra  Haven,  og  i 
næste  Sekund  traadte  William  Kelly  ind  gennem  Døren, 
og  han  gjorde  store  Øjne,  da  han  saa  den  besøgende. 

Gilbert  Shane,  rig,  i  Fred  med  Verden,  saa  paa  Drengen 
og  misundte  ham  de  klare  Øjne,  den  ranke  Holdning,  det 
aabne  Ansigt. 

»Princip  Kelly,«  sagde  Gilbert  Shane,  »jeg  kørte  herud 
for  at  være  sikker  paa,  at  jeg  ikke  gjorde  nogen  Fejl.  Jeg 
vilde  gerne  faa  Vished  om,  at  du  var  virkelig,  og  ærlig  talt, 
vilde  jeg  vide  mere  om  din  Forhold.  Er  du  lykkelig,  Prin- 
cip«?« 

»Det  kan  De  stole  paa,«  svarede  han.  »Der  er  mange 
Ting  vi  ønsker,  men  vi  kan  vente.  Moder  og  jeg  er  de 
bedste  »Ventere«,  De  nogensinde  har  truffet.  Vi  klarer  os 
selv,  men  vi  bliver  stærke.« 

Gilbert  Shane  tog  Drengens  Haand. 

»En  skønne  Dag  vil  der  være  et  Atelier  her,  og  hele  Ver- 
den vil  valfarte  her  til  for  at  se  dig  og  beundre  dine  Male- 
rier,« sagde  han  højtideligt.  »Tak  for,  hvad  du  har  gjort 
for  mig.  Og  maa  jeg  sige  Tak  til  Dem,  Fru  Kelly.  Deres 
Stokroser  er  yndige.  Jeg  vilde  gerne  købe  alle  dem,  De  vil 
sælge.« 

»O,  De  kan  faa  alle  dem,  de  ønsker  —  alle  med  Undta- 
gelse af  den  lille  Klynge  nede  ved  Bækken.  Williams  Fader 
plantede  dem  der,  og  William  og  jeg  holder  dem  i  Blomst 
der  saa  længe  hvert  Aar,  som  vi  kan  -  -  det  er  en  Slags 
Mindelund  for  os.  Williams  Fader  plejede  altid  at  sige: 
»Hold  fast  ved  jeres  Principper,  saa  kan  I  ikke  blive  andet 
end  lykkelige«.« 

Shanes  Stemme  var  sløret,  da  han  talte.  »Men  jeg  kan 
især  lide  dem,«  sagde  han,  besluttet  paa  at  prøve  dem 
yderligere.  Jeg  vil  give  Dem  tyve  Kroner  for  dem.« 

»Hvad  siger  du,  William?«  spurgte  hun,  med  lav  Stemme 
og  Øjnene  fulde  af  Taarer.  »For  tyve  Kroner  kan  vi  købe 
saa  meget  af  det,  vi  trænger  til.« 

»De  er  ikke  til  Salg,«  svarede  han  skarpt.  —  Ikke  til 
nogen  Pris.  De  kan  have  de  andre  for  ingenting,  sagde 
Mor  ikke  det?«  sagde  han  krigersk.  »De  kan  ikke  købe 
dem  nede  ved  Bækken  -  de  er  ikke  til  Salg.  Vi  har  be- 
stemt det,  Mor  og  jeg,  og  jeg  regner  med,  at  vi  kan  holde 
fast  ved  vore  Principper.« 

Fru  Kelly  kastede  Armene  omkring  Sønnen.  »Min  gode 

Dreng,«  raabte  hun.  »Naturligvis  er  de  ikke  til  Salg.  Og 
nu,  Herr  Shane,  hvis  De  bryder  Dem  om  det,  skal  vi  fylde 
hele  Deres  Bil  med  de  andre,  men  De  kan  ikke  faa  disse 
her.« 

Gilbert  Shane  gik  hen  til  sin  Bil.  »Jeg  kan  ikke  tage  imod 
Blomsterne  for  ingenting,«  sagde  han.  »Jeg  --  jeg  har  og- 
saa  udviklet  nogle  Principper.« 


Næste  Morgen  kom  Joe  Mc  Quarry  ind  paa  Shanes  Kon- 
tor med  en  krigersk  Rynke  paa  Panden.  »Nej,  Shane,  jeg 
er  kommet  for  at  se,  om  De  har  faaet  Deres  sunde  Fornuft 
ign.  Vil  De  eller  vil  De  ikke?« 

»Jeg  vil  ikke,«  svarede  Gilbert  Shane. 

»Og  hvorfor,  maa  jeg  spørge?« 

»Naa,  ja,  det  er  et  Principspørgsmaal  —  det  er  alt  - 
blot    et    Principspørgsmaal.  Bearbejdet    til    Dansk    fra 

The  Improvement  Era. 


Søndagsskole  -  Arbejdet 

—  af  Ældste  Thorvald   Bregentoft.  - 

Det  er  i  Aar  90  Aar  siden,  at  dette  vidunderlige  Arbejde 
blev  organiseret  indenfor  vor  Kirke,  og  vi  ser  allerede  med 
Forventningens  Glæde  hen  til  den  Dag,  da  100-Aarsdagen 
for  Søndagsskolens  Organisation  oprinder. 

Et  Navn,  som  uløseligt  er  knyttet  til  dette  Pionerarbejde, 
er  Ældste  Richard  Ballantyne,  der  synes  specielt  at  være 
inspireret  og  kaldet  til  at  paabegynde  dette  Arbejde,  ja, 
han  var  saa  ivrig  efter  at  faa  begyndt,  at  da  der  ikke  fand- 
tes et  Samlingssted,  egnet  til  Formaalet,  lod  han  frem- 
skaffe Materialer  og  opførte  en  lille  Tilbygning  til  sit  eget 
Hus,  hvor  Søndagsskolen  midlertidig  kunde  finde  Ly,  ind- 
til man  var  i  Stand  til  at  skaffe  bedre  Lokaliteter. 

Naar  man  tager  i  Betragtning,  hvorledes  Forhold  og  Om- 
stændigheder var  paa  den  Tid  -  kun  et  Par  Aar  efter  de 
Helliges  Ankomst  til  Saltsødalen,  som  da  var  øde  og  ube- 
boet —  maa  man  i  Sandhed  bøje  sig  i  taknemlig  Ærbødig- 
hed for  de  uforfærdede  gamle  Pionerers  Tillid  og  Tro  paa 
Guddommeligheden  af  deres  Mission. 

Fra  en  ringe  Begyndelse  i  1849  (50  Medlemmer)  har 
Søndagsskolens  Organisation  vokset  sig  stor  og  stærk  (nu 
omkring  300.000  Elever),  og  har  i  ikke  ringe  Grad  bidraget 
sit  til  at  sprede  Lys  og  Kundskab  angaaende  Jesu  Kristi 

Evangelium.  Mere  end  30.000  Funktionærer,  Lærere  og 
Lærerinder  ofrer  liver  Søndag  deres  Tid  og  Talenter  i 
denne  Organisations  Tjeneste,  og  disse  har  saaledes  deres 
store  Andel  i  Søndagsskolens  store  Succes. 

En  bemærkelsesværdig  Kendsgerning,  som  ikke  er  uden 
Interesse  er  den,  at  et  stort  Antal  af  Søndagsskolens  Ele- 
ver her  i  Danmark  (ca.  50  pCt.)  er  Børn  af  Forældre,  som 
ikke  tilhører  Kirken.  Vi  kan  heraf  se,  at  større  Frisind  og 
Liheralitet  nu  overalt  gør  sig  gældende  blandt  vore  Venner 
i  den  danske  Befolkning.  Falske  Fordomme  og  Traditioner 
trænges  mere  og  mere  i  Baggrunden  af  vor  Tids  store  Op- 
lysning og  Viden,  bygget  op  paa  personlig  Erfaring  og  Selv- 
syn; og  dette  har  vi  kun  Grund  til  at  være  taknemlig  for. 
I  vor  Søndagsskole  kan  vi  gennem   det  velorganiserede 
Klassearbejde,  saavel  for  Voksne  som  Børn,  faa  Svar  paa 
alle  de  mange  aktuelle     og  vigtige  religiøse  Spørgsmaal  og 
Problemer,  som  vi  daglig  møder  paa  vor  Vej  igennem  Livet. 
Og  vor  Tid  kræver  at  faa  Svar  paa  disse  Spørgsmaal ! 
Benytter  vi  os  af  denne  gunstige  Anledning? 
Vi  burde  gøre  det,  og  gøre  det  hellere  i  Dag  end  i  Mor- 
gen. 

Dersom  vi  forstaar  Betydningen  af  Frelserens  Ord  hos 
Joh.  17:  3:  »Men  dette  er  det  evige  Liv,  at  de  kende  Dig, 
den  eneste  sande  Gud,  og  den  Du  udsendte,  Jesus  Kristus«, 
da  udsætter  vi  det  ikke  længere,  men  iler  med  at  indhente 
det  mulig  forsømte. 

For  Børnenes  Vedkommende  er  der  Grund  til  at  erindre 
om,  at  Ansvaret  hviler  paa  Forældrene,  saafremt  de  und- 
lader at  lade  deres  Børn  blive  belært  angaaende  Jesu  Kri- 
sti Evangelium  (Pagt.  Bog  68:  25).  Og  de  Voksne?  Ja,  de 
kan  her  supplere  og  videreføre  deres  Kundskaber  i  samme 
Retning,  thi  vi  bliver  som  bekendt  aldrig  for  gamle  til  at 
lære. 

Det  lød  til  Israel  i  gamle  Dage,  og  det  lyder  til  os  i  Dag 
med  uformindsket  Styrke:  »Kom  Sabbaten  ihu,  at  Du  hol- 
der den  hellig.«  Vi  har  alle  Betingelser  for  at  kunne  gøre 
delte  paa  den  mest  ideelle  Maade,  nemlig  ved  at  begynde 
Sabbaten  paa  Søndagsskolen.  Den  kalder  paa  os  alle,  Store 
og  Smaa,  Gamle  og  Unge,  den  indbyder  os  til  at  deltage  og 
lade  os  indrullere  i  Rækkerne,  den  tager  os  beredvilligt  ved 
Haanden  og  aabner  Døren  for  os  ind  til  en  Verden,  hvor  vi 
hurtigt  vil  føle  os  hjemme. 

Kom  Brødre,  Søstre,  I,  som  frem 
paa  Kundskabs  Vej  vil  gaa, 
i  Søndagsskolens  kære  Hjem 
Vejledning  I  vil  faa. 

Der   strømmer  Visdomski] den   klart, 
her  Fred  og  Glæde  bo, 
her  Frøet  lægges  ned,  og  snart 
det  spire  vil  og  gro. 

Saaledes  lyder  det  første  Vers  i  en  af  vore  Søndagsskole- 
sange. Det  er  Digterens  Budskab  til  os  i  et  saare  simpelt  og 
Ietforstaaeligt  Sprog,  man  faar  det  umiddelbare  Indtryk 
heraf,  at  han  vidste,  hvad  han  talte  om,  og  jeg  gør  hans 
Ord  til  mine. 

Lad  os  følge  hans  Raad. 


Mormons  Bog  og  Daaben 

af  Ældste  Esra   L.  Marier. 


Siden  den  Tid,  da  Johannes  den  Døber  døbte  i  Jordans 
Flod,  har  Menneskene  haft  forskellige  Opfattelser  af  Daabs- 
ordinancen.  Selv  paa  hans  Tid  ringeagtede  mange  Guds 
Bud  og  vilde  ikke  døbes. 

Da  Kristi  Apostle  blev  »kaldt  hjem«,  og  det  aandelige 
Mørke  dækkede  Jorden,  indsneg  der  sig  snart  blandt  de 
saakaldte  Repræsentanter  for  den  kristne  Lære  Menings- 
forskelle angaaaende  den  Daab,  som  udførtes  af  Johannes 
den  Døber  og  af  Herrens  Disciple. 

Jesus,  som  var  Kristendommens  Ophavsmand,  blev  selv 
døbt  af  Johannes,  og  »da  han  var  blevet  døbt,  steg  han 
straks  op  af  Vandet«,  og  Guds  Røst  hørtes  sige,  at  han 
fandt  Behag  i  sin  Søn.  »Johannes  prædikede  Omvendel- 
sens Daab«,  og  han  døbte  »i  Enon  nær  Salem,  thi  der  var 
meget  Vand«.  Da  Filip  døbte  Høvedsmanden,  steg  han 
ned  med  denne  i  Vandet,  og  de  steg  begge  op  af  Vandet. 

Trods  disse  Udsagn  om  Daabsmaaden  har  Menneskene 
tvivlet  derom.  Der  er  opstaaet  Sekter,  som  har  forskellige 
Meninger  om  Daaben.  Nogle  siger,  at  det  blot  er  »et  ydre 
Tegn  paa  en  indre  Værdi«,  og  at  Daaben  ellers  ikke  behø- 
ves, men  kan  udføres  helt  efter  en  Persons  Ønske.  Andre 
paastaar,  at  Daaben  er  nødvendig  for  at  opnaa  Frelse, 
nogle  hævder  endog,  at  smaa  Børn,  der  dør  uden  at  være 
blevet  døbt,  gaar  evig  fortabt.  Angaaende  Maaden,  hvorpaa 
Daaben  skal  udføres  hersker  der  ogsaa  forskellige  Menin- 
ger, nogle  tror  paa  Bestænkelsesdaab,  andre  paa  Neddyp- 
pelsens  Daab,  og  mange  tænker  overhovedet  ikke  paa,  hvor- 
vidt den,  der  udfører  Daabshandlingen  er  bemyndiget  der- 

til  eller  ej,  saa  at  denne  hellige  Ordinance  faar  Lovens 
Sanktion. 

For  de  Sidste  Dages  Hellige  er  de  jødiske  Skrifter  afgø- 
rende og  bindende  med  Hensyn  til  Daabens  Mening,  Hen- 
sigt og  den  Maade,  hvorpaa  den  skal  udføres,  men  maaske 
nogle  af  de  enkleste  og  bedste  Udtalelser  angaaende  denne 
er  gaaet  tabt  og  derfor  ikke  findes  i  den  hebraiske  Rede- 
gørelse om  den  kristne  Lære,  hvad  der  har  foraarsaget,  at 
mange  »snubler  og  famler«. 

Den  27.  September  1827  kom  en  Engel  fra  Himlen  til 
Jorden  og  aabenbarede  for  et  Menneske,  at  der  fandtes  en 
Samling  Skrifter,  som  indeholdt  Guds  Ord  til  Folk,  der 
boede  paa  det  amerikanske  Fastland.  Joseph  Smith  over- 
satte denne  Skriftsamling  formedelst  »Guds  Gave«,  og  i 
Aaret  1830  skænkede  han  den  til  Verden  under  Navnet  Mor- 
mons Bog.  Om  denne  mærkelige  Bog,  som  nu  er  udkommet 
paa  næsten  ethvert  civiliseret  Lands  Sprog,  ikke  indeholdt 
nogen  anden  Sandhed  end  dens  enkle  og  bestemte  Ord  an- 
gaaende Daaben,  vilde  den  være  af  ubeskrivelig  Værdi  for 
dem,  der  søger  efter  sand  Religion. 

Her  følger  nogle  Citater  om  Daabshandlingen.  Læg  Mær- 
ke til  Jakob,  Levis  Søns,  Udsagn: 

»Og  dette  lider  han,  for  at  Opstandelsen  maatte  tilkomme  alle 
Mennesker,  saa  at  alle  kunde  staa  for  ham  paa  den  store  Dom- 
mens Dag. 

Og  han  befaler  alle  Mennesker  at  omvende  sig  og  blive  døbte 
i  hans  Navn  og  have  fuldkommen  Tro  paa  den  Israels  Hellige 
uden  hvilket  de  ikke  kunde  blive  frelste  i  hans  Rige. 

Og  dersom  de  ikke  vilde  omvende  sig  og  tro  paa  hans  Navn 
samt  blive  døbte  i  hans  Navn  og  blive  trofaste  indtil  Enden, 
skulde  de  blive  fordømte;  thi  den  Herre  Gud,  den  Israels  Helli- 
ge, har  talet  det.«  —  Nephi  9:  22—24. 

Profeten  Alma  underviste  om  Daabens  Nødvendighed  og 
Hensigt: 

( 
»Og  nu  siger  jeg  eder,  at  I  skulde  omvende  eder  og  fødes  paa- 
ny;  thi  Aanden  siger,  at  dersom  I  ikke  blev  fødte  paany,  kunde 
I  ikke  arve  Himmeriges  Rige;  kommer  derfor  og  bliver  døbte  til 
Omvendelse  paa  det  eders  Synder  maa  vorde  aftvættede,  og  I 
kunde  faa  Tro  paa  det  Guds  Lam,  som  borttager  Verdens  Syn- 
der, og  som  er  mægtig  til  at  frelse  og  rense  fra  al  Uretfærdig- 
red.« —  Alma  7:  14. 

Profeten  Mormon  advarer  i  følgende  Ord: 

»Vender  eder,  alle  I  Hedninger,  fra  eders  ugudelige  Veje  og 
omvender  eder  fra  eders  onde  Gerninger,  fra  eders  Løgn  og  Be- 
drageri og  fra  eders  onde  Gerninger,  fra  eders  hemmelige  Ve- 
derstyggeligheder og  eders  Afguderi  og  fra  eders  Mord  og  Præ- 
stelist  og  eders  Misundelse  og  eders   Stridigheder   og  fra   alle 

eders  Ugudeligheder  og  Vederstyggeligheder  samt  kommer  til 
mig  og'vorder  døhte  i  mit  Navn,  saa  at  I  kunde  faa  Forladelse 
for  eders  Synder  og  hlive  fyldte  med  den  Helligaand  samt  bli- 
ve regnede  iblandt  mit  Folk,  som  er  af  Israels  Hus.«  —  3.  Ne- 
phi  30:  2. 

Samme  Profet  skriver  videre  til  sin  Søn  Moroni  angaa- 
ende  Daaben: 

»Lytter  til  Kristi  Ord,  den  Genløser,  den  Herre,  den  Gud!  Se, 
jeg  kom  til  Verden,  ikke  for  at  kalde  de  retfærdige,  men  Syn- 
dere til  Omvendelse;  den  Karske  har  ikke  Lægen  behov,  men 
de,  som  er  syge.  Saaledes  er  smaa  Børn  karske,  men  de,  som  er 
syge.  Saaledes  er  smaa  Børn  karske,  thi  de  formaa  ikke  at  begaa 
Synd,  og  Adams  Forbandelse  er  borttagen  fra  dem  ved  mig,  saa 
at  den  ikke  har  nogen  Magt  over  dem;  og  Omskærelsens  Lov  er 
afskaffet  i  mig. 

Og  paa  denne  Maade  tilkendegav  den  Helligaand  mig  Guds 
Ord;  og  deraf  ved  jeg,  min  elskelige  Søn,  at  det  er  højtidelig 
Gudsbespottelse,  dersom  I  døbe  smaa  Børn. 

Se,  jeg  siger  dig,  at  dette  skal  du  lære:  Omvendelse  og  Daab 
for  dem,  som  er  ansvarlige  og  kunde  begaa  Synd;  ja,  lære  For- 
ældre, at  de  skulde  omvende  sig  og  blive  døbt  samt  ydmyge  sig 
ligesom  deres  smaa  Børn,  og  da  skulde  de  alle  blive  salige  til- 
ligemed deres  smaa  Børn. 

Og  deres  smaa  Børn  behøve  ingen  Omvendelse,  ej  heller  Daab. 
Se,  Daaben  er  til  Omvendelse  for  at  opfylde  Budene  til  Synds- 
forladelse.« —  Moroni  8:  8—11. 

Men  den  vigtigste  Udtalelse  kommer  fra  ham,  som  har 
bestemt  Frelsensplanen  og  er  Menneskenes  Frelser.  Læs 
Mesterens  egne  Ord  om  Daabens  Vigtighed,  dens  Hensigt, 
hvorledes  den  skal  udføres  og  af  hvem. 

»Og  Herren  sagde  til  ham:  Jeg  giver  dig  Fuldmagt  til  at  døbe 
dette  Folk,  naar  jeg  igen  er  opfaren  til  Himlen. 

Og  atter  kaldte  Herren  andre  og  talte  ligeledes  til  dem;  og 
han  gav  dem  Fuldmagt  til  at  døbe.  Og  han  sagde  til  dem:  Paa 
denne  Maade  skulde  I  døbe,  og  der  skal  ingen  Tvistigheder  være 
iblandt  eder. 

Sandelig  siger  jeg  eder,  at  alle,  som  omvende  sig  fra  deres 
Synder,  formedelst  eders  Ord,  og  ønske  at  vorde  døbte  i  mit 
Navn,  dem  skulde  I  døbe  paa  denne  Maade:  »Se,  I  skulde  gaa 
ned  og  staa  i  Vandet,  og  i  mit  Navn  skulde  I  døbe  dem. 

Og  nu  se,  disse  er  de  Ord,  som  I  skulde  sige,  efter  at  have 
kaldet  dem  ved  Navn: 

Med  Fuldmagt  fra  Jesum  Kristum  døber  jeg  dig  i  Faderens, 
Sønnens  og  den  Helligaands  Navn.  Amen. 

Og  da  skulde  I  nedsænke  dem  under  Vandet  og  bringe  dem  op 
igen  ud  af  Vandet.«  --  3.  Nephi  11:  21—26. 

De  Sidste  Dages  Hellige  er  taknemmelige  for  Mormons 
Bog,  ikke  blot,  fordi  den  lærer  om  Daaben,  men  ogsaa  for 
dens  Rigdom  paa  Forklaringer  angaaende  andre  Spørgs- 
maal,  der  hører  til  Evangeliet. 

Vi  maa  virke  -  ikke  blot  vente 

af  Ældste  Carl   F.  Eyring. 


Mange  Mennesker  spørger:  »Naar  vil  Menneskene  ophøre 
med  Krig?«  »Naar  vil  det  være  Slut  med  Strid?«  »Naar  vil 
Menneskene  behandle  deres  Medmennesker  som  sig  selv?« 
»Naar  vil  Kristi  Tusindaarsrige  begynde?« 

Herpaa  svares  der  ofte:  Ikke  førend  Frelseren  kom- 
mer !  Ikke  førend  hans  andet  Komme !  Vi  kan  ikke  gøre 
andet  end  blot  vente  paa  hans  Komme ! 

Men  denne  Venten  paa  Herrens  Komme  skulde  ikke  være 
en  Ventetid  i  Uvirksomhed.  Vi  maa  have  vore  Lamper  i  Or- 
den og  forsyne  dem  med  Olie  —  vi  maa  være  beredte.  Me- 
dens vi  virker,  maa  vi  ikke  tro,  at  hans  Komme  vil  blive 
udsat,  saa  at  vi  opsætter  noget,  der  bør  gøres,  ej  heller 
haabe,  at  den  vil  blive  fremskyndet,  saa  at  vi  taber  Modet 
til  at  arbejde  videre  med  de  tunge  Opgaver,  som  vi  mener 
Gud  er  forpligtet  til  at  udføre  med  mirakuløs  Kraft. 

Som  Medlemmer  af  Jesu  Kristi  Kirke  har  vi  det  store 
Ansvar  at  oprette  en  Kerne  eller  Grundstamme  af  Menne- 
sker, som  er  beredte  til  at  modtage  Herren.  Før  Kristus 
kommer  personligt,  maa  hans  Aand  trænge  sig  ind  i  de 
manges  Liv,  ellers  vil  han  ikke  finde  Medlemmer,  der  vil 
passe  ind  i  hans  Rige,  Medlemmer  med  en  kristus-lignende 
Krakter. 

Det  er  kun  lidt  et  Menneske  kan  gøre,  naar  det  gælder 
Verdensproblemer,  men  der  er  dog  en  Del,  han  kan  gøre  for 
sig  selv,  sin  Familie  og  det  Samfund,  han  lever  i.  Han  kan 
flittigt  forsøge  paa  at  forbedre  sig  selv,  hvorved  han  bedre 
bliver  i  Stand  til  at  tjene  sin  Familie,  sine  Medmennesker, 
og  sit  Land.  Paa  denne  Maade  fornyer  han  Olien  i  sin 
Lampe,  renser  dens  Væge,  saa  at  Lampen  lyser  klarere, 
selv  om  dens  Lysstyrke  ikke  er  saa  stor.  For  et  saadant 
Menneske  bliver  Livet  saa  fuldt  af  Glæde  og  Lykke,  at  det 
ikke  tænker  saa  meget  paa  Tiden  for  Frelserens  Komme, 
fordi  det  ved,  at  det  er  beredt  paa  uforudsete  Hændelser. 
Du  og  jeg  har  hver  for  sig  ingen  Mulighed  for  at  indføre 
Freden  i  Verden,  men  hver  og  en  af  os  kan  bringe  Freden 
ind  i  vore  egne  Omgivelser.  Om  der  findes  tilstrækkelig 
mange  af  saadanne  Hjem,  saa  skabes  der  derigennem  et 
fredeligt  Samfund.  Tilstrækkelig  mange  saadanne  Hjem 
skaber  et  fredeligt  Land,  og  tilstrækkelig  mange  saadanne 
Lande  skaber  en  fredelig  Verden,  rede  til  at  modtage  Her- 
ren og  Kongen,  som  har  Ret  lil  at  regere. 

Lad  os  derfor,  i  Stedet  for  at  vente  i  Uvirksomhed,  virke 

for  Herrens  Sag.  Lad  os  hjælpe  til  med  at  gøre  Jorden  lil 
en  Himmel,  et  Rige,  der  er  vor  Herre  værdigt.  I  et  saadant 
Rige  vil  Menneskene  blive  behandlet  som  Mennesker  og 
ikke  som  Dyr  eller  Maskiner;  man  bør  give  hellere  end  at 
tage,  tjene  hellere  end  at  nyde  --  kort  sagt,  Kærlighed  ikke 
Magt  skal  regere  paa  Jorden. 


Den  Danske  Missions  Historie. 


Fortsat. 
11.  Kapitel. 
Den  16.  Marts  1852  blev  der  skrevet  et  Andragende  til 
den  danske  Rigsdag,  og  som  i  Enkeltheder  opregnede  de 
Forfølgelser,  som  de  Hellige  havde  været  udsat  for  i  Dan- 
mark, og  Underskriverne  bad  om  Oprejsning  og  Beskyt- 
telse. 850  Medlemmer  satte  deres  Navne  under  Andragen- 
det. 

Den  16.  Marts  1852  blev  ogsaa  den  første  Gren  af  Kirken 
organiseret  paa  Fyn  under  Navnet  Trøstrup-Korup  Gren  og 
blev  en  Del  af  Fredericia  Konference.  Ældste  Jens  Hansen 
gav  følgende  Beskrivelse  af  Evangeliets  Indførlse  paa  Fyn: 

«Ved  Generalkonferencen,  der  blev  afholdt  i  København  den 
15.  og  16.  November  1851  blev  jeg  ordineret  til  Præst  og  sam- 
men med  Ældste  William  O.  Andersen  beskikket  til  at  arbejde 
som  Missionær  paa  Fyn.  Vi  gik  straks  i  Gang  med  Arbejdet  og 
begyndte  at  tale  med  Folk,  idet  vi  solgte  Traktater  og  holdt  Mø- 
der; disse  var  i  Almindelighed  temmelig  godt  besøgte.  En  af  de 
første  Landsbyer,  jeg  kom  til,  var  Sulkendrup.  Netop  som  jeg 
skulde  til  at  gaa  ind  i  et  bestemt  Hus,  blev  jeg  mødt  af  en  Kvin- 
de, der  sagde:  »Det  er  mine  Brødre.«  Hun  havde  aldrig  set  os 
før.  Denne  Kvindes  Navn  var  Gjertrud  Hansen,  og  snart  efter 
(5.  December  1851)  døbte  jeg  hende  som  den  første  Frugt  af 
mit  og  Broder  Andersens  Arbejde.  Vi  besøgte  dernæst  mine  For- 
ældre, som  modtog  os  med  megen  Glæde,  og  der  blev  afholdt 
flere  velbesøgte  Møder  i  deres  Hjem.  I  en  Drøm,  som  min  Fader 
havde  haft  lang  Tid  før,  blev  det  vist  ham,  at  jeg  vilde  blive  en 
Frelser  for  hans  Hus,  men  i  lang  Tid  var  han  ikke  i  Stand  til 
at  fatte  Meningen  med  Drømmen.  En  Aften,  da  jeg  havde  holdt 
et  velbesøgt  Møde,  gik  han  ud  i  sin  Have,  hvor  han  knælede  ned 
og  bad  oprigtigt  til  Gud  om  at  faa  et  Vidnesbyrd,  at  han  kunde 
vide,  om  det  Budskab,  jeg  var  kommet  med,  var  af  Gud.  Da 
han  kom  tilbage  til  Huset,  modtog  han  det  Tegn,  der  var  blevet 
givet  ham  som  Svar  paa  hans  Bøn,  og  med  Taarer  i  Øjnene  og 
skælvende  Bøst  bad  han  om  at  blive  døbt,  hvad  jeg  gjorde  saa- 
vel  for  ham  som  min  Moder.  Kort  efter  sluttede  fire  af  mine 
Brødre  sig  til  Kirken  ved  Daab. 

Imidlertid  begyndte  Forfølgelserne  at  vise  sig.  En  Aften,  da 
vi  holdt  vort  sædvanlige  Møde   i  min  Faders  Hus,  omringede 

nogle  berusede  Mennesker,  der  var  bevæbne!  med  Kæppe,  Nu- 
set og  sagde,  ;il  en  vis  Person  havde  tilbudt  dem  Penge,  hvis 
de  vilde  give  os  en  Dragt  Prygl.  En  af  Voldsmændene  angreb 
mig  med  sin  Stok,  men  Broder  William  O.  Andersen  og  jeg  slap 
heldigt  gennem  Døren  og  flygtede  ud  paa  Marken.  Mine  aldren- 
de Forældre,  som  blev  hjemme,  blev  da  Genstand  for  deres 
Adfærd.  De  skrev  med  Kridt  paa  Faders  Ryg  og  gjorde  ham 
•paa  andre  Maader  til  Syndebuk  for  deres  Angreb.  Vore  Forføl- 
gere løb  dernæst  ud  for  at  jage  efter  os,  men  vi  havde  skjult  os 
i  en  Grøft  bag  et  Gærde,  hvor  vi  kunde  høre  dem  bande  og 
fremsætte  Trusler  om,  at  de  ikke  vilde  gaa  hjem,  førend  de 
havde  dræbt  ham.  Vi  bad  Gud  om  at  slaa  dem  med  Blindhed, 
hvad  han  bogstaveligt  gjorde,  for  de  fandt  os  ikke,  endskønt  de 
søgte  efter  os  til  over  Midnat.  Da  de  endelig  opgav  at  søge  me- 
re, gik  vi  tilbage  til  Huset  og  sang  Lovsange  til  Herren,  idet  vi 
frydede  os  ovcrmaade,  fordi  vi  var  fundet  værdige  til  at  blive 
forfulgt  for  Kristi  Skyld. 

Da  vi  var  besjælet  af  et  brændende  Ønske,  at  alle  skulde  høre 
Evangeliet,  besluttede  Ældste  Andersen  og  jeg  at  skilles.  Han 
drog  nordpaa  og  jeg  sydpaa.  Jeg  aflagde  Besøg  hos  mange  af 
mine  Venner  og  Slægtninge,  som  modtog  mit  Vidnesbyrd  med 
Glæde,  og  mange  af  dem  blev  senere  trofaste  Medlemmer  af  Kir- 
ken. En  Dag,  da  jeg  var  paa  Vej  til  min  Faders  Hjem,  blev  jeg 
pludselig  tilskyndet  til  at  fremskynde  mine  Skridt.  Jeg  vidste 
ikke  hvorfor,  men  ikke  saa  snart  havde  jeg  aabnet  Døren,  førend 
Grunden  til  denne  Indskydelse  stod  klart  for  mig.  Min  Broder, 
Jørgen  Peter,  var  blevet  besat  af  en  ond  Aand,  der  fik  ham  til 
at  ryste  og  skælve.  I  nogen  Tid  stod  jeg  og  saa  paa  ham  og 
spekulerede  over,  hvad  der  var  Aarsag  til  denne  ubehagelige 
Hændelse.  Det  slog  mig  til  sidst,  at  han  maatte  have  syndet  paa 
en  eller  anden  Maade  og  derved  givet  den  onde  Chance  til 
Angrebet,  og  efter  at  jeg  havde  stillet  ham  nogle  Spørgsmaal, 
tilstod  han,  at  da  Præsten  havde  spurgt  ham,  om  han  var  blevet 
døbt,  havde  han  svaret  nej.  Jeg  bebrejdede  ham  det  lidt,  og  da 
jeg  var  den  ældste,  lagde  jeg  mine  Hænder  paa  hans  Hoved,  og 
i  Jesu  Kristi  Navn  befalede  jeg,  at  den  onde  Aand  skulde  for- 
lade ham.  Jeg  blev  hørt  med  det  samme.  Ved  saaledes  at  være 
Vidne  til  Guds  Kraft  frydede  vi     os  usigeligt. 

Fra  da  af  fortsatte  jeg  mit  Arbejde  med  megen  Held  og  Frem- 
gang, og  jeg  blev  et  Redskab  i  Herrens  Hænder  til  at  bibringe 
mange  Sjæle  Kundskab  om  Sandheden.  En  Dag,  da  jeg  spad- 
serede paa  Landevejen  mellem  Nyborg  og  Svendborg,  hørte  jeg 
en  Stemme  tæt  ved  mig  sige:  »Hvor  tør  du  sige  med  Fuldmagt 
fra  Jesus  Kristus,  naar  du  døber?«  Denne  Røst  havde  en  mær- 
kelig Indvirkning  paa  mig,  men  efter  at  jeg  havde  bedt  til  Her- 
ren, huskede  jeg  et  Syn,  som  jeg  tidligere  havde  haft,  og  jeg 
var  fast  overbevist  om,  at  Daabsordinancen  blev  udført  med 
fuldkommen  Konsekvens.« 

Kort  efter,  at  Apostel  Erastus  Snow  havde  forladt  Dan- 
mark, blev  den  første  Udgave  af  Pagtens  Bog  trykt  paa 
Dansk.  I  den  første  Udgave,  hvis  Oplag  var  1000  Eksem- 
plarer, var  Forelæsninger  om  Troen  udeladt.  Oversættelsen 
var  tildels  blevet  foretaget  af  den  samme  Frøken  Mathie- 
sen, som  hjalp  til  ved  Oversættelsen  af  Mormons  Bog,  men 
før  hendes  Manuskript  fik  Lov  til  at  blive  trykt,  blev  det 
omhyggeligt  læst  igennem   af  Præsident  Snow  og  Ældste 

Peter  O.  Hansen.  Siden  da  har  fem  Udgaver  at*  Bogen  set 
Dagens  Lys  paa  Dansk.  Den  sidste  Udgave,  der  blev  om- 
hyggeligt gennemset  af  Apostel  Anthon  H.  Lund,  blev 
trykt  i  Salt  Lake  City  i  1900.  I  Begyndelsen  af  1852  forelaa 
der  ogsaa  en  større  Udgave  af  Salmebogen;  ligeledes  en 
Traktat  paa  Svensk  »En  røst  från  landet  Zion,  der  inde- 
holdt en  kort  Beskrivelse  af  Kirkens  Oprettelse  og  Frem- 
gang; desuden  et  Uddrag  af  de  Sidste  Dages  Helliges  Lær- 
domme og  Tro.  Dette  lille  Værk  paa  50  Sider  er  kommet  i 
mange  Oplag.  Foruden  de  her  nævnte  Publikationer  havde 
Apostel  Snow  før  sin  Afrejse  offentliggjort  »En  Sandheds 
Røst«,  »Mærkværdige  Syner«,  »Guddommelig  Myndighed«, 
»Trosartikler«  og  seks  Numre  af  »Skandinaviens  Stjerne«. 


Fra  Missionsmarken. 


KØBENHAVN:  Et  af  Grenens  ældste  Medlemmer,  Søster  Jo- 
hanne Olsen,  fejrede  den  4.  April  sin  80  Aars  Fødselsdag.  Fød- 
selaren blev  født  i  Hvorup  ved  Nørresundby  i  1859  og  blev  døbt 
den  14.  Januar  1914  af  John  S.  Hansen,  og  Søster  Olsen  holder 
sin  Daabsdag  højt  i  Ære.  Vi  ønsker  Søster  Olsen  hjertelig  til 
Lykke  og  udtrykker  Haabet  om,  at  Herren  vil  skænke  hende  en 
lys  Livsaften. 

Bryllup  i  København: 

Den  1.  April  1939  blev  to  af  Københavns  Grens  velkendte  og 
aktive  Medlemmer,  Søster  Lis  Holm  og  Broder  Svend  Jurgensen, 
viet  paa  Raadhuset.  Den  kirkelige  Vielse  fandt  Sted  Søndag  den 
2.  April  i  Kirkens  store  Sal,  der  var  nydeligt  pyntet  i  Dagens 
Anledning.  Det  unge  Par  blev  viet  af  Missionspræsident  Mark 
B.  Garff.  Brudeparrets  nærmeste  Familie  og  Venner  samt  en 
stor  Del  af  Kirkens  Medlemmer  overværede  den  smukke  Højti- 
delighed. Vi  ønsker  hjertelig  til  Lykke. 

KØBENHAVN:  Søndag  den  2.  April  blev  Søster  Ingeborg  Agne- 
the Lauritzen  indlemmet  i  Kirken  ved  Daab  af  Missionspræsi- 
dent Mark  B.  Garff.  Vi  ønsker  Søster  Lauritzen  hjertelig  Vel- 
kommen i  Kirken  og  nedbeder  Guds  Velsignelse  over  hende. 

KØBENHAVN:  Ved  Fastemødet  Søndag  den  2.  April  1939  blev 
en  lille  Søn  af  Broder  og  Søster  Aage  Dichmann  velsignet  af 
Ældste  Orson  B.  West  og  fik  Navnet  Vagn  Edwin  Dichmann. 

Søster  Frederikke  C.  Nielsen  er  afgaaet  ved  Døden  i  De  gam- 
les By,  næsten  78  Aar  gammel.  Hun  blev  døbt  som  Medlem  af 
Kirken  den  30.  Juni  1909  og  havde  saaledes  været  Medlem  af 
Kirken  i  næsten  30  Aar. 

RANDERS:  Søskende  i  Randers  Gren  har  den  Glæde  at  meddele, 
at  Kirkens  Mødelokale  nu  er  beliggende  Slyngborggade  4,  lige 
ved  Hobrovejens  Begyndelse. 


128 

Det  er  en  meget  smuk,  lys  Sal,  som  allerede  har  hjulpet  til 
Fremskridt. 

Der  gøres  opmærksom  paa,  at  ovennævnte  Adresse  ikke  er 
Missionærernes  Adresse. 

HJØRRING:  Den  4.  Februar  1939  blev  en  Søn  af  Broder  og  Sø- 
ster Verner  Andersen  velsignet  af  Mifcsionspræsident  Mark  15. 
Garff  og  blev  givet  Navnet  Bent  Kalf  Andersen. 

HJØRRING:  Den  13.  Februar  1939  blev  en  Datter  af  Rroderr  og 
Søster  Richard  Nielsen  velsignet  af  Grensforstandcr  S.  Duane 
Madsen  og  fik  Navnet  Birthe  Nielsen. 

HJØRRING:  Den  20.  December  1938  blev  en  Datter  af  Søster 
Thekla  Nielsen  velsignet  af  Grensfor.stander  S.  Duane  Madsen 
og  blev  givet  Navnet  Ella  Marie  Nielsen. 


SHvad  er  biende? 

Bogstaveligt  betyder  Ordet  Tiende  en  Tiendedel  af  ens 
Indkomst.  Alle  gode  Sidste  Dages  Hellige  betaler  en  Tien- 
del  af  deres  Aarsindtægt  til  Herren  til  Opretholdelse  af 
hans  Kirke. 

Apostel  Stephen   L.   Richards  har  sagt : 

»Naar  alt  kommer  til  alt,  er  Pengene  saa  ikke  mig  selv? 
Penge  er  det  Middel,  hvorigennem  Menneskene  giver  i  Ud- 
bytte deres  Arbejde  og  Dygtighed  .  .  .  Jeg  er  f.  Eks.  Ar- 
bejder og  kan  ;  udleje  min  Arbejdskraft  for  otte  Kroner  pr. 
Dag.  Ved  Ugens  Slutning  faar  jeg  48  Kroner,  som  jeg  stopper 
i  Lommen.  Hvad  er  disse  48  Kroner?  Jo,  det  er  mine 
Musklers  Arbejde  i  en  Uge,  som  omsættes  i  Penge.  Derfor, 
da  et  Menneske  giver  af  de  Penge,  det  tjener,  saa  giver  det 
bogstaveligt  en  Del  af  sig  selv.  At  give  er  Gudsdyrk- 
else. Det  er  blevet  os  befalet  ikke  at  »komme  tomhændet 
til  Herren«.  Ikke  fordi  Herren  behøver  Gaver,  men  fordi 
Menneskene  behøver  at  give«. 


Vi  burde  ikke  se  tilbage,  medmindre  det  er  for  at  erholde 
nyttige  Lærdomme  gennem  Fortidens  Fejltrin  og  for  at 
drage  Fordel  af  dyrekøbte  Erfaringer. 


